CELEX: 32015R1722
Language: sl
Date: 2015-09-22 00:00:00
Title: Izvedbena uredba Komisije (EU) 2015/1722 z dne 22. septembra 2015 o uvrstitvi določenega blaga v kombinirano nomenklaturo

29.9.2015   
            
            
               SL
            
            
               Uradni list Evropske unije
            
            
               L 252/5
            
         IZVEDBENA UREDBA KOMISIJE (EU) 2015/1722
   z dne 22. septembra 2015
   o uvrstitvi določenega blaga v kombinirano nomenklaturo
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (1) in zlasti člena 9(1)(a) Uredbe,
   ob upoštevanju naslednjega:
   
               (1)
            
            
               Da bi se zagotovila enotna uporaba kombinirane nomenklature, priložene Uredbi (EGS) št. 2658/87, je treba sprejeti ukrepe za uvrstitev blaga iz Priloge k tej uredbi.
            
         
               (2)
            
            
               Uredba (EGS) št. 2658/87 je določila splošna pravila za razlago kombinirane nomenklature. Ta pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali pa uvaja dodatne pododdelke ter se s posebnimi določbami Unije predpiše zaradi uporabe tarifnih in drugih ukrepov v zvezi z blagovno menjavo.
            
         
               (3)
            
            
               Po teh splošnih pravilih se blago iz stolpca 1 razpredelnice iz Priloge uvrsti pod oznake KN v stolpcu 2 na podlagi utemeljitve v stolpcu 3 iste razpredelnice.
            
         
               (4)
            
            
               Primerno je določiti, da se lahko imetnik v skladu s členom 12(6) Uredbe Sveta (EGS) št. 2913/92 določeno obdobje še naprej sklicuje na zavezujoče tarifne informacije, ki se izdajo za blago, na katero se nanaša ta uredba, in niso v skladu s to uredbo (2). To obdobje bi moralo biti omejeno na tri mesece.
            
         
               (5)
            
            
               Ukrepi iz te uredbe so v skladu z mnenjem Odbora za carinski zakonik –
            
         SPREJELA NASLEDNJO UREDBO:
   Člen 1
   Blago, opisano v stolpcu 1 razpredelnice iz Priloge, se uvrsti v kombinirano nomenklaturo pod oznako KN iz stolpca 2 iste razpredelnice.
   Člen 2
   V skladu s členom 12(6) Uredbe (EGS) št. 2913/92 se je na zavezujoče tarifne informacije, ki niso v skladu s to uredbo, mogoče sklicevati še tri mesece po začetku veljavnosti te uredbe.
   Člen 3
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 22. septembra 2015
      
         
            Za Komisijo
         
         
            V imenu predsednika
         
         Heinz ZOUREK
         
            Generalni direktor za obdavčenje in carinsko unijo
         
      
   
   
      (1)  UL L 256, 7.9.1987, str. 1.
   
      (2)  Uredba Sveta (EGS) št. 2913/92 z dne 12. oktobra 1992 o carinskem zakoniku Skupnosti (UL L 302, 19.10.1992, str. 1).
   
      PRILOGA
      
                  Opis blaga
               
               
                  Uvrstitev (oznaka KN)
               
               
                  Utemeljitev
               
            
                  (1)
               
               
                  (2)
               
               
                  (3)
               
            
                  Izdelek v obliki kreme, pakiran za prodajo na drobno v plastični posodi z vsebino 227 g.
                  Izdelek je sestavljen iz vode, estra maščobnih kislin, dimetikona, rastlinskega olja, emulgatorja, glicerina, arome, konzervansov, sredstev za zgoščevanje in barvil.
                  Pakiranja izdelka ni mogoče obravnavati kot pakiranja za prodajo na drobno za nego kože, saj je izdelek predvsem namenjen za uporabo pri čutni masaži in stimuliranju.
               
               
                  3307 90 00
               
               
                  Uvrstitev opredeljujeta splošni pravili 1 in 6 za razlago kombinirane nomenklature, opomba 3 k poglavju 33 in besedilo tarifnih oznak KN 3307 in 3307 90 00.
                  Izdelka ni mogoče obravnavati kot preparata za nego kože pod oznako KN 3304, saj ni v pakiranjih za prodajo na drobno za nego kože (glej tudi pojasnjevalne opombe harmoniziranega sistema k tarifni številki 3304, del (A), točka 3).
                  Izdelek je primeren za uporabo kot drug kozmetični preparat v pakiranjih za prodajo na drobno za takšno uporabo (glej opombo 3 k poglavju 33 in pojasnjevalne opombe harmoniziranega sistema k poglavju 33, Splošno, četrti odstavek, točka (a)).
                  Izdelek se zato uvrsti pod oznako KN 3307 90 00 kot drugi kozmetični preparati.